ΓΡΑΠΤΗ ΕΡΩΤΗΣΗ E-0086/00

υποβολή: Camilo Nogueira Romn (Verts/ALE) προς το Συμβούλιο

(24 Ιανουαρίου 2000)

Θέμα: Η κατάσταση στην Τσετσενία

Σε ποιο σημείο βρίσκονται οι πρωτοβουλίες της Ευρωπαϊκής Ένωσης όσον αφορά τον πόλεμο στην Τσετσενία, δεδομένου ότι η ρωσική κυβέρνηση και ο στρατός της συνεχίζουν να προξενούν τρομερές απώλειες σε έμψυχο και άψυχολικό, σε μια κατάσταση που δεν έχει άλλη λογική διέξοδο πέραν της αποδοχής της δημοκρατικής αυτοδιάθεσης του έθνους της Τσετσενίας, το οποίο σαφώς διαφέρει από το ρωσικό έθνος για λόγους ιστορικούς αλλά και φανερής πολιτικής βούλησης;

Απάντηση

(2 Μαΐου 2000)

Το Ευρωπαϊκό Συμβούλιο του Ελσίνκι καταδίκασε με δήλωσή του όσον αφορά τον πόλεμο στην Τσετσενία, τη στάση της Ρωσίας έναντι της Δημοκρατίας αυτής.

Στη δήλωση αυτή αναφέρονται οι εξής επιπτώσεις λόγω της ρωσική στάσης:

- επανεξέταση της εφαρμογής της Κοινής Στρατηγικής έναντι της Ρωσίας,

- αναστολή ορισμένων διατάξεων της συμφωνίας εταιρικής σχέσης και συνεργασίας και αυστηρή εφαρμογή των εμπορικών διατάξεων,

- μεταφορά κεφαλαίων TACISπέρ της ανθρωπιστικής βοηθείας,

- περιορισμός των δημοσιονομικών χορηγήσεων για το 2000 σε τομείς που έχουν προτεραιότητα όπως τα ανθρώπινα δικαιώματα, το κράτος δικαίου, η στήριξη της κοινωνίας των πολιτών και η πυρηνική ασφάλεια.

Εξάλλου, απευθύνθηκε πρόσκληση στον ΟΑΣΕ και το Συμβούλιο της Ευρώπης προκειμένου να επανεξετάσουν, στους τομείς των αντίστοιχων αρμοδιοτήτων τους, τη συνεργασία τους με τη Ρωσία.

Το σχέδιο εργασίας της πορτογαλικής προεδρίας όσον αφορά την εφαρμογή της Κοινής Στρατηγικής έναντι της Ρωσίαςποβλήθηκε τον περασμένο Ιανουάριο και επανεξετάσθηκε βάσει της δήλωσης του Ελσίνκι και των συμπερασμάτων του Συμβουλίου Γενικών Υποθέσεων στις 24 Ιανουαρίου 2000.

Κατά τις συνόδους του στις 24 Ιανουαρίου και στις 14 και 15 Φεβρουαρίου 2000, το Συμβούλιο Γενικών Υποθέσεων συζήτησε την κατάσταση στον Βόρειο Καύκασο. Η Ρωσία κλήθηκε να συμμορφωθεί επειγόντως με τις αναγνωρισμένες από την Ευρωπαϊκή Ένωση αρχές και ιδίως, το κράτος δικαίου, την τήρηση των ανθρωπίνων δικαιωμάτων και την ελευθερία της πληροφόρησης και των μαζικών μέσων ενημέρωσης. Το Συμβούλιο, αναγνωρίζοντας την εδαφική ακεραιότητα της Ρωσικής Ομοσπονδίας, επανέλαβε τις ανησυχίες που προκαλεί στην Ευρωπαϊκή Ένωση η συνέχιση των βιαιοπραγιών στην Τσετσενία και καταδίκασε την τυφλή και δυσανάλογη χρήση βίας εκ μέρους της Ρωσίας στο έδαφος αυτό, η οποία επιδείνωσε την ανθρωπιστική κατάσταση με ανησυχητικά αποτελέσματα για τον άμαχο πληθυσμό.

Μεταξύ των εγκριθέντων συμπερασμάτων θα πρέπει, επίσης, να αναφερθούν:

- η έκκλησηπέρ του ειρηνικού διακανονισμού της διαφοράς και της έναρξης διαλόγου μεταξύ της ρωσικής κυβέρνησης και των τσετσένων αντιπροσώπων,

- η σημασία της αποφυγής επέκτασης της σύγκρουσης,

- η ανάγκη να επιτραπεί η επιστροφή του ΟΑΣΕ επιτόπου,

- η στήριξη των προσπαθειών που καταβάλλονται από το Συμβούλιο της Ευρώπης και τον ΟΑΣΕ για τον ειρηνικό διακανονισμό της διαφοράς,

- η ανησυχία που εμπνέει η τύχη του ρώσου δημοσιογράφου Αντρέϊ Μπαμπίτσκι ο οποίος εξαφανίστηκε στις 16 του περασμένου Ιανουαρίου,

Η Τρόϊκα της Ευρωπαϊκής Ένωσης πραγματοποίησε, στις 11 Φεβρουαρίου, διάβημα στη Μόσχα κατά το οποίοπέβαλε ερωτήσεις στον συντονιστή του Κρεμλίνου για τα μαζικά μέσα ενημέρωσης στον Βόρειο Καύκασο κ. Σεργκέϊ Γιαστριέμπσκι, σχετικά με την τύχη του Αντρέϊ Μπαμπίτσκι. Η Ρωσίαποσχέθηκε, τότε, ναποβάλει εντός δύο ημερών, ανεπίσημο έγγραφο ως προς τους νομικούς λόγους κράτησης του δημοσιογράφου Αντρέϊ Μπαμπίτσκι από τις ρωσικές δυνάμεις και τα γεγονότα που ακολούθησαν. Το έγγραφοποβλήθηκε στις 21 Φεβρουαρίου 2000. Στις 25 Φεβρουαρίου ο κ. Μπαμπίτσκι επανεμφανίστηκε στο Νταγκεστάν.

Η προεδρία πραγματοποίησε, στις 25 Φεβρουαρίου, διάβημα στη Μόσχα στους κ.κ. Γκουσάροφ και Ιβάνοφ αντιστοίχως αναπληρωτού Υπουργού και Υπουργού Εξωτερικών καθώς και στον Διευθυντή Ευρωπαϊκών Υποθέσεων του ρωσικού Υπουργείου Εξωτερικών κ. Τσίχοφ, κατά το οποίο, έθιξε, μεταξύ άλλων, το θέμα των ανθρωπίνων δικαιωμάτων στον Βόρειο Καύκασο.

Η προεδρία διατηρεί, από ορισμένο χρόνο, στενές επαφές με τον κ. Καλαμάνοφ, ο οποίος διορίστηκε πρόσφατα ως ιδιαίτερος απεσταλμένος του Προέδρου για τα ανθρώπινα δικαιώματα στην Τσετσενία. Στις 24 Φεβρουαρίου, η Τρόϊκα πραγματοποίησε διάβημα στον κ. Καλαμάνοφ κατά το οποίο απηύθυνε έκκληση προκειμένου να διεξαχθεί έρευνα όσον αφορά όλους όσους ενέχονται αποδεδειγμένα σε παραβιάσεις των ανθρωπίνων δικαιωμάτων, οι οποίοι και θα πρέπει να θεωρηθούν ότιπέχουν ποινική ευθύνη για τις πράξεις τους. Εξάλλου, τονίστηκε η ανάγκη διεθνούς παρουσίας στον Βόρειο Καύκασο καθώς και η επείγουσα ανάγκη εξασφάλισης του σεβασμού των ανθρωπίνων δικαιωμάτων στην Τσετσενία και στα γειτονικά εδάφη.

Συγχρόνως, συνεχίζεται ο πολιτικός διάλογος μεταξύ της Ευρωπαϊκής Ένωσης και της Ρωσίας, λαμβάνονταςπόψη τη σημασία της σφαιρικής στρατηγικής εταιρικής σχέσης με τη Μόσχα. Ο διάλογος αυτός αξιοποιείται για την παρουσίαση της θέσης της Ευρωπαϊκής Ένωσης όσον αφορά την Τσετσενία και προκειμένου να ασκηθεί πίεση για το γρήγορο διακανονισμό του θέματος μέσω του πολιτικού διαλόγου. Εξάλλου, το Συμβούλιοποστηρίζει, συντονισμένα, τις προσπάθειες του Προέδρου του ΟΑΣΕ και του Συμβουλίου της Ευρώπης για την επίτευξη του ίδιου στόχου.